ทานยาคุมฉุกเฉินหลังมีเพศสัมพันธ์ในวันรุ่งขึ้น ไม่เกิน 24 ชม. ช่วงวันที่ 28-29 กย 62 หลังทางมีเลือดออก คล้ายประจำเดือน วันที่ 17 ตุลา 62 และวันที่ 5 พย. 62 จำนวน 2 ครั้ง แต่มาน้อย ครั้งละ 2-3 วัน ครับ หลังจากนั้นมีเพศสัมพันธ์แบบป้องกันโดยสวมถุงยางมาตลอด จนถึงตอนนี้ ประจำเดือนยังไม่มา (16 ธค.62) แต่รู้สึกเหมือนว่าประจำเดือนจะมาช่วงสัปดาห์ที่แล้ว อยากทราบว่ามีโอกาสตั้งครรภ์ไหมคับ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดประมาณ 85-95% เมื่อรับประทานภายใน 72 ชั่วโมงหลังมีเพศสัมพันธ์ดังนั้นหากได้รับประทานภายใน 72 ชั่วโมง ร่วมกับหลังจากนั้นมีประจำเดือนมาแล้ว ก็น่าจะไม่มีการตั้งครรภ์หากไม่แน่ใจ แนะนำยืนยันการตั้งครรภ์ด้วยชุดตรวจการตั้งครรภ์ทางปัสสาวะให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า